ธนกร แจง นพดล คลังเร่งเยียวยา 5 พัน ยัน รมว.คลัง ทำงานแข่งกับเวลา 
ธนกร แจง นพดล คลังเร่งเยียวยา 5 พัน อุตตม สั่ง เร่งทำงานแข่งกับเวลา เหน็บ ไม่เข้าใจนักการเมืองบางคน ขยันพูด แต่นึกไม่ออก เคยทำอะไรสำเร็จบ้าง นอกจากใช้วาทกรรมโจมตีรัฐบาล วันที่ 24 เม.ย. นายธนกร วังบุญคงชนะ เลขานุการรัฐมนตรีว่าการกระทรวงการคลัง กล่าวถึงความคืบหน้าจ่ายเงินเยียวยา 5000 บาทว่า ขณะนี้เจ้าหน้าที่เครือข่ายคลังจังหวัด และกระทรวงมหาดไทย ได้ลงพื้นที่ตรวจสอบการทบทวนสิทธิ์เพื่อยืนยันตัวตนและการประกอบอาชีพของผู้ที่ยื่นทบทวนสิทธิ์ ซึ่งนายอุตตม สาวนายน รมว.คลัง กำชับให้เจ้าหน้าที่เร่งดำเนินการทบทวนสิทธิ์ให้กับพี่น้องประชาชนแข่งกับเวลา เนื่องจากต้องการให้เงินเยียวยาถึงมือพี่น้องประชาชนที่เดือดร้อนโดยเร็ว โดยมีเป้าหมายที่จะดูแลพี่น้องประชาชนที่ได้รับความเดือดร้อนทุกกลุ่มนายธนกร กล่าวอีกว่า ส่วนกรณีที่นายนพดล ปัทมะ อดีต รมว.ต่างประเทศ เสนอให้ตั้งวอร์รูมทำเรื่องเยียวยาแข่งกับเวลานั้น นายนพดลไม่ต้องห่วง กระทรวงการคลัง กำลังทำงานแข่งกับเวลาอยู่แล้ว เพื่อช่วยเหลือเยียวยาให้กับพี่น้องประชาชน นายอุตตม บัญชาการด้วยตัวเอง บูรณาการทุกภาคส่วนมาช่วยกัน นอกจากนั้น ที่ผ่านมาเราใช้หัวใจ ใช้ความตั้งใจในการทำงานเพื่อประชาชนอยู่แล้ว ตนเข้าใจความหวังดีของทุกฝ่ายที่เสนอแนะเข้ามา รัฐบาลและเจ้าหน้าที่ทุกฝ่ายก็กำลังเร่งทำงานอยู่เช่นกัน เพียงแต่ไม่เข้าใจนักการเมืองบางคน ที่มักจะออกมาพูดเหมือนแนะนำรัฐบาลได้ทุกวัน พูดได้ทุกเรื่อง ทั้งๆ ที่ยังนึกไม่ออกเลยว่า นักการเมืองคนดังกล่าวเคยทำอะไรสำเร็จบ้าง นอกจากการใช้วาทกรรมโจมตีรัฐบาล 
ธนกร แจง นพดล คลังเร่งเยียวยา 5 พัน อุตตม สั่ง เร่งทำงานแข่งกับเวลา เหน็บ ไม่เข้าใจนักการเมืองบางคน ขยันพูด แต่นึกไม่ออก เคยทำอะไรสำเร็จบ้าง นอกจากใช้วาทกรรมโจมตีรัฐบาล 
โควิด-19,ไวรัสโคโรน่า,ไวรัสโคโรนา,นพดล  ปัทมะ,ธนกร วังบุญคงชนะ,ทำงานแข่งกับเวลา,พลังประชารัฐ,ข่าวทั่วไป